Z połoženjom serbskeho ludu a serbskeje rěče we Wojerecach je so wčera tamniša měšćanska rada zaběrała. Wyši měšćanosta Torsten Ruban-Zeh (SPD) přednjese radźićelam rozprawu přirady za serbske naležnosće.
Wojerecy (KD/SN). Hromadźe z Domowinskej župu „Handrij Zejler“ spěchuje město Wojerecy serbske žiwjenje w měsće. To samsne płaći za Witaj-skupiny w pěstowarnjach w Čornym Chołmcu, Němcach a w Ćisku kaž tež za šulsku wučbu po koncepće 2plus na Wojerowskej zakładnej šuli „Handrij Zejler“. To rjekny Wojerowski wyši měšćanosta Torsten Ruban-Zeh na wčerawšim posedźenju měšćanskich radźićelow, jako jim rozprawu přirady za serbske naležnosće přednjese. Zestajiła je rozprawu zamołwita za serbske prašenja w měsće Gabriela Linakowa.
szl_Latn szl_Latn